बोर्ड एग्जाम का डर है तो ‘104’ पर फोन कर लें काउंसलिंग का लाभ
बोर्डकी परीक्षाओं का डर दूर करने के लिए टीचर स्टूडेंट्स को टोली फ्री नंबर 104 पर फोन कर काउंसलिंग का लाभ लेने के लिए मोटिवेट करेंगे। पीएसईबी बोर्ड 12वीं की परीक्षाएं शुरू हो चुकी है, जबकि 10वीं की 14 मार्च से शुरू होनी है। परीक्षाओं को लेकर स्टूडेंट्स में एग्जाम फियर, स्ट्रेस और डिप्रेशन की परेशानी रहती है।
परीक्षाओं को लेकर पेरेंट्स भी कुछ ज्यादा ही बच्चों प्रति उम्मीदें रखते हुए सारा-सारा दिन और रात पढ़ते रहने के लिए कहते हैं। इन्हीं कारणों के चलते बच्चों पर पहले बोर्ड परीक्षाओं का डर और ऊपर से पेरेंट्स की एक्सपेक्टेशन का डर हावी हो जाता है। ऐसे में बच्चे भी एक-एक अंक के लिए ज्यादा ही चिंताग्रस्त हो जाते हैं। कोई कमी रह जाए तो उनका यही डर उन्हें डिप्रेशन तक ले जाता है।
फ्रीमेडिकल हेल्पलाइन सुविधा: पंजाबहेल्थ सिस्टम कार्पोरेशन की तरफ से टोल फ्री 104 मेडिकल हेल्पलाइन सुविधा शुरू की गई है। इस निशुल्क टेलिफोनिक सुविधा का लाभ सेहत, डिप्रेशन और मनोवैज्ञानिक काउंसलिंग का लाभ लिया जा सकता है। इसमें विशेषज्ञ डाक्टर, पैरा मेडिकल स्टाफ, मनोवैज्ञानिक डाक्टरों द्वारा काउंसलिंग की टेलिफोनिक सुविधा ली जा सकती है।
hin_Deva hin_Deva hin_Deva hin_Deva